sa mga templo ng san jorge at mga titilaok? walang urong urong! ang matigas niyang sabi sa kanya rin. at hindi nga naman umurong. sinimulan na ang pangatawanang paglakad. nagkatusak ang kanyang mga leaders na walang humpay ng talumpati dini at talumpati doon. nagpagawa sa maynila ng libo libong carteles na kinatititikan ng mga salitang: sr. maximo san jorge de los santos. libertad, igualdad, fraternidad. sa di kawasa'dumating ang araw ng halalan. dumating ang oras ng pagbilang ng mga boto. napagalaman sa wakas na tatlong daan at lima ang bilang ng boto kay kapitang memo; samantalang dadalawang daan at anim ang tinanggap ng kaniyang kapaligsahan. talinghaga ng mga pangakong matatamis! talinghaga ng mga ganting palang makalansing! talinghaga ng mga mukhang hudas na nakangiti!. tigas na tuwa ng kapitan.